CELEX: 32005R1518
Language: lv
Date: 2005-09-19 00:00:00
Title: Komisijas Regula (EK) Nr. 1518/2005 (2005. gada 19. septembris), ar kuru groza I un III pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes produktos, attiecībā uz acetilizovaleriltilozīnu un fluazuronu   (Dokuments attiecas uz EEZ)

20.9.2005   
            
            
               LV
            
            
               Eiropas Savienības Oficiālais Vēstnesis
            
            
               L 244/11
            
         
      KOMISIJAS REGULA (EK) Nr. 1518/2005
   (2005. gada 19. septembris),
   ar kuru groza I un III pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes produktos, attiecībā uz acetilizovaleriltilozīnu un fluazuronu
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1990. gada 26. jūnija Regulu (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes produktos (1), un jo īpaši tās 2. pantu un 4. panta trešo daļu,
   ņemot vērā Eiropas Zāļu aģentūras atzinumus, ko formulējusi Veterināro zāļu komiteja,
   tā kā:
   
               (1)
            
            
               Visas farmakoloģiski aktīvās vielas, kuras Kopienā izmanto veterinārajās zālēs, kas paredzētas produktīvajiem dzīvniekiem, jāvērtē saskaņā ar Regulu (EEK) Nr. 2377/90.
            
         
               (2)
            
            
               Acetilizovaleriltilozīns ir iekļauts Regulas (EEK) Nr. 2377/90 I pielikumā attiecībā uz cūku muskuļiem, ādu un taukiem, aknām un nierēm. Gaidot zinātnisko pētījumu rezultātus, šī viela turklāt ir iekļauta minētās regulas III pielikumā attiecībā uz mājputnu ādu un taukiem un aknām, izņemot putnus, kuru olas izmanto pārtikā. Šie pētījumi tagad ir pabeigti, un tādēļ acetilizovaleriltilozīns jāiekļauj minētās regulas I pielikumā attiecībā uz mājputniem.
            
         
               (3)
            
            
               Ir iesniegts pieteikums maksimālā pieļaujamā atlieku daudzuma noteikšanai “fluazuronam”. Lai varētu pabeigt zinātniskos pētījumus par liellopiem, fluazurons jāiekļauj minētās regulas III pielikumā.
            
         
               (4)
            
            
               Attiecīgi jāgroza Regula (EEK) Nr. 2377/90.
            
         
               (5)
            
            
               Līdz šīs regulas piemērošanai jāatvēl pietiekams laikposms, lai dalībvalstis varētu veikt pielāgojumus, kas saistībā ar šo regulu var būt vajadzīgi attiecībā uz tirdzniecības atļaujām, kuras piešķir saskaņā ar Eiropas Parlamenta un Padomes 2001. gada 6. novembra Direktīvu 2001/82/EK par Kopienas kodeksu, kas attiecas uz veterinārajām zālēm (2).
            
         
               (6)
            
            
               Šajā regulā paredzētie pasākumi ir saskaņā ar Pastāvīgās veterināro zāļu komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EEK) Nr. 2377/90 I un III pielikumu groza saskaņā ar šīs regulas pielikumu.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2005. gada 19. novembra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 19. septembrī
      
         
            Komisijas vārdā —
         
         
            Komisijas loceklis
         
         Günter VERHEUGEN
         
      
   
   
      (1)  OV L 224, 18.8.1990., 1. lpp. Regulā jaunākie grozījumi izdarīti ar Komisijas Regulu (EK) Nr. 1356/2005 (OV L 214, 19.8.2005., 3. lpp.).
   
      (2)  OV L 311, 28.11.2001., 1. lpp. Direktīvā jaunākie grozījumi izdarīti ar Direktīvu 2004/28/EK (OV L 136, 30.4.2004., 58. lpp.).
   
      PIELIKUMS
      A.   Regulas I pielikumā (Farmakoloģiski aktīvās vielas, kurām ir noteikts maksimālais pieļaujamais atlieku daudzums) iekļauj šādu vielu vai vielas.
      
         “1.   Pretinfekcijas līdzekļi
         1.2.   Antibiotikas
         1.2.4.   Makrolīdi
         
                     Farmakoloģiski aktīvā viela vai vielas
                  
                  
                     Marķieratliekas
                  
                  
                     Dzīvnieku sugas
                  
                  
                     Maksimāli pieļaujamais atlieku daudzums
                  
                  
                     Mērķaudi
                  
               
                     
                        Acetilizovaleriltilozīns
                     
                  
                  
                     Acetilizovaleriltilozīns un 3-O-acetiltilozīns
                  
                  
                     Mājputni (1)
                     
                  
                  
                     50 μg/kg
                  
                  
                     Āda + tauki
                  
               
                     50 μg/kg
                  
                  
                     Aknas
                  
               
      B.   Regulas III pielikumā (Veterinārajās zālēs izmantotās farmakoloģiski aktīvās vielas, kurām ir noteikts provizorisks maksimālais pieļaujamais atlieku daudzums) iekļauj šādu vielu vai vielas.
      
         “2.   Pretparazītu līdzekļi
         2.2.   Līdzekļi pret ektoparazītiem
         2.2.5.   Acilurīnvielas atvasinājumi
         
                     Farmakoloģiski aktīvā viela vai vielas
                  
                  
                     Marķieratliekas
                  
                  
                     Dzīvnieku sugas
                  
                  
                     Maksimāli pieļaujamais atlieku daudzums
                  
                  
                     Mērķaudi
                  
               
                     
                        Fluazurons
                         (2)
                     
                  
                  
                     Fluazurons
                  
                  
                     Liellopi (3)
                     
                  
                  
                     200 μg/kg
                  
                  
                     Muskuļi
                  
               
                     7 000 μg/kg
                  
                  
                     Tauki
                  
               
                     500 μg/kg
                  
                  
                     Aknas
                  
               
                     500 μg/kg
                  
                  
                     Nieres
                  
               
      
         (1)  Nelietot putniem, kuru olas izmanto pārtikā.”
      
         (2)  Provizoriskie maksimālie pieļaujamie atlieku daudzumi noteikti uz laiku līdz 1.1.2007.
      
         (3)  Nelietot dzīvniekiem, kuru pienu izmanto pārtikā.”.